Сыртланов Рауил Шаһихәйҙәр улы

Сыртланов Рауил Шаһихәйҙәр улы (29 октябрь 1877 йыл — 20 июнь 1916 йыл) — Рәсәй империяһының хәрби эшмәкәре, 2016 йылдың башынан Ровно пехота полкы командиры. 1904—1905 йылдарҙағы рус-япон һуғышында ҡатнашҡан һәм Беренсе донъя һуғышында батырҙарса һәләк булған яугир. Генерал‑майор (1916). Рәсәй империяһының 4‑се дәрәжә Изге Георгий (1917), 3‑сө (1913) һәм 4‑се (1905) дәрәжә Изге Анна, 3‑сө дәрәжә Изге Станислав (1912) ордендары кавалеры.

 Биографияһы 
Рауил Шаһихәйҙәр улы Сыртланов 1877 йылдың 29 октябрендә Өфө губернаһы Бәләбәй өйәҙе Шланлыкүл ауылында башҡорт дворян ғаиләһендә тыуған. Башҡорт дворяндары  Сыртлановтар нәҫеленән, Шаһихәйҙәр Шаһгардан Сыртлановтың улы, Ғәлиасҡар Шәхәйҙәр улы Сыртлановтың ҡустыһы.

2-се Ырымбур кадет корпусын, 1898 йылда Михаиловск артиллерия училищеһын, 1905 йылда Генераль штабтың Николай академияһын (икеһе лә — Санкт-Петербург) тамамлаған.

1895—1916 йылдарҙа рус армияһында. 1898 йылдаң алып лейб-гвардия 3‑сө артиллерия бригадаһында, 1905 йылда декаберендә — 1‑се Ташкент резерв батальонында, 1907 йылда — 1-се Төркөстан армия корпусы штабында, 1912 йылда майынан — Төркөстан хәрби округы штабында хеҙмәт итә, сентябрендә — Алексеевск хәрби училищеһында (Мәскәү) уҡыта.

1915 йылда октябрендә башлап 22‑се пехота дивизия штаб начальнигы вазифаһын башҡарыусы, 1916 йылда башынан — 166-сы Ровно пехота полкы командиры. 20 июндә Скробово ауылы янында Сыртлановтың полкы менән дошмандың нығытылған позицияһына һөжүмгә барғанда һәләк була.

 Ғаилә 
 Атаһы: Шаһихәйҙәр Шаһгардан улы Сыртланов
 Ағаһы: Ғәлиасҡар
 Ҡустыһы: Йософ

 Бүләктәр 
 4‑се дәрәжә Изге Георгий ордены (1917)
 3‑сө дәрәжә Изге Анна ордены (1913)
 4‑се дәрәжә Изге Анна ордены (1905)
 3‑сө дәрәжә Изге Станислав ордены (1912)

 Иҫкәрмәләр 

 Һылтанмалар 




Категория:Барановичи районында вафат булғандар
Категория:Витебск губернаһында вафат булғандар
Категория:Беренсе донъя һуғышында ҡатнашыусылар (Рәсәй)
Категория:Сыртлановтар
Категория:Башҡортостан генералдары
Категория:Һуғышта һәләк булғандар
Категория:Рус-япон һуғышында ҡатнашыусылар
Категория:Хәрби хеҙмәткәрҙәр